laion/Wikipedia-Exotic huggingface dataset:
זית קלמטה

זית קלמטה (ביוונית: Ελιά Καλαμών) הוא זית שצבעו סגול כהה בעל מרקם חלק ובשרני הנקרא על שם העיר קלמטה, שבדרום-מערב חצי האי פלופונסוס שבדרום יוון. ניתן להבחין בין עץ זית רגיל לעץ זיתי הקלמטה לפי גודל העלים. עלי זית הקלמטה גדולים כמעט פי שניים מעלים של זני זית אחרים. העץ מניב פרי גדול בצורה אסימטרית מוארכת ומיוחדת, הוא רגיש לקור ועמיד במזג אוויר חם, רגיש לדוררת ועמיד בפני זבוב הפירות. את הזיתים לא מוסקים במכונה אלא באופן ידני, זאת על מנת למנוע פגיעה באיכות הזית. בשל תפוקת השמן הנמוכה של זיתי הקלמטה, ברוב המקרים נמכרים הזיתים למאכל, כבושים בחומץ, יין או שמן זית, ומשמשים כמרכיב חשוב במטבח היווני. לזיתי הקלמטה יש מעמד של מוצר מקור מוגן (PDO) באיחוד האירופי (EU), על מנת להבטיח שלזיתים שמקורם באזור קלמטה בלבד יש את הזכות להיות ממותגים כזיתי קלמטה אם יימכרו באיחוד האירופי. קיימות שתי שיטות להכנת זיתי קלמטה: השיטה הקצרה אורכת כשבוע ימים עד לסיום התהליך, תחילה יש להסיר את טעמו המר של הזית באמצעות השריית הזיתים למשך שבוע במים נקיים או מי מלח, לאחר מכן נארזים במי מלח, חומץ, יין, שמן זית ופרוסות לימון, לעיתים חותכים את הזיתים כדי לקצר את התהליך. בשיטה הארוכה יש להשרות את הזיתים חתוכים במים עם מלח ולהסיר את טעמם המר. תהליך זה אורך עד כשלושה חודשים. היתרונות הבריאותיים של זיתי הקלמטה, באתר ‏מאקו‏, 14 במאי 2021 Korina Miller, Lonely Planet Publications (Firm), Discover Greece, Footscray, Vic ; Oakland, CA. : Lonely Planet, 2010, ISBN 978-1-74220-000-2 paulina, On the different varieties of Greek olives, Isle of Olive (באנגלית בריטית) Zeev Wiesman, Desert Olive Oil Cultivation: Advanced Bio Technologies, Academic Press, 2009-06-24, ISBN 978-0-08-092142-6. (באנגלית)
אלי בין

רב-מגן אלי בין (נולד ב-12 בנובמבר 1963) הוא מנכ"ל מגן דוד אדום מאז שנת 2005. בין הצטרף למגן דוד אדום בגיל 14 כנער מתנדב, בצבא שירת במשטרה צבאית חוקרת, ולאחר השירות חזר למד"א לתפקיד נהג אמבולנס בתחנת עפולה. בהמשך מונה לרכז המתנדבים בתחנה. לאחר מכן הצטרף לארגון העובדים של מגן דוד אדום. לאחר תפקיד רכז המתנדבים בתחנת עפולה, מונה לממלא מקום מנהל מרחב העמקים. בשנת 1994 מונה לתפקיד ממלא מקום וסגן מנהל מד"א אזור גלבוע, ובתפקיד זה פיקד על מספר אירועים רבי-נפגעים. במשך שבע שנים כיהן בתפקיד עוזר מנכ"ל מד"א, במקביל לתפקידו כיו"ר ארגון העובדים, ולאחר מכן מונה בשנת 2005 למנכ"ל מד"א. בפברואר 2006 פרסם מבקר המדינה מיכה לינדנשטראוס דו"ח ביקורת שעניינו מינויים במגן דוד אדום. במסגרת דו"ח זה ביקר את שינוי הקריטריונים למינוי מנכ"ל מד"א, שהגדירו כישורים נמוכים מאלו הקבועים בחוק החברות הממשלתיות. לדברי המבקר, השינוי סלל את הדרך לבחירתו של בין על אף שלא היה בעל השכלה מספקת, וכמו כן טען שבין פעל בניגוד עניינים וביקר את העובדה שהיה בעל זיקה פוליטית בעת הגשת מועמדותו (חבר מרכז הליכוד). בעקבות הגשת דו"ח מבקר המדינה נערך במד"א תהליך בחירה מחודש, שבו נבחר בין מחדש על ידי הוועד הפועל של מד"א. ב-2010 נעצר בין על ידי משטרת ישראל ורשות המיסים בחשד לעבירות מיסוי. ב-2016 נסגרה חקירת רשות המיסים מחוסר אשמה. במסגרת תפקידו הוביל, בין השאר, הסכם לשיתוף פעולה בין מגן דוד אדום לשירותי החירום וההצלה של אינדונזיה. במהלך מבצע צוק איתן ביקש להעביר מנות דם מבנק הדם לרצועת עזה, אך הרשות הפלסטינית דחתה את הצעתו. במהלך ריאיון באוקטובר 2015 סיפר בין כי הנחה את צוותי מד"א "שלא להבחין בין פצועים בזירות הפיגועים, ולטפל תחילה בפצוע שמצבו קשה יותר - גם אם הוא המחבל". בהמשך הסביר כי מד"א "איננו רשות שופטת. אנחנו ארגון מציל חיים, ומטפלים בכולם בצורה שווה, ללא הבדל גזע, דת ומין. כל אנשינו חונכו כך". אלי בין, אוקטובר 2023 בין (מימין) ביחד עם סגן הרמטכ"ל אייל זמיר במתחם היבדק וסע לבדיקת קורונה בפארק הירקון, ספטמבר 2020 מדיה וקבצים בנושא אלי בין בוויקישיתוף אלי בין, באתר מגן דוד אדום דנה ויילר-פולק, מבקר המדינה על אלי בין: "סלל דרכו תוך ניגוד עניינים", באתר הארץ, 12 ביולי 2009 אלי בין נבחר למנכ"ל מד"א, באתר בחדרי חרדים, 23 באוגוסט 2005 מנכ"ל חדש מונה למגן דוד אדום: אלי בין, באתר ynet, 23 באוגוסט 2005 מנכ"ל מד"א אלי בין נבחר לקדנציה נוספת, באתר ynet, 31 בדצמבר 2007 אבי אשכנזי ומיכל שפירא, מנכ"ל מד"א אלי בין נעצר בחשד לשורת עבירות מס, באתר nrg‏, 29 ביוני 2010 רנן נצר, ‏יכולתי להישבר כמו מנכ"לים אחרים אבל האמנתי בדרך שלי, באתר גלובס, 20 באוקטובר 2016 בן שאול, שיתוף פעולה בין מד"א לבין אינדונזיה, באתר ערוץ 7, 30 באוקטובר 2008 הרשות הפלסטינית דחתה הצעה של מד"א להעביר מנות דם לעזה, באתר ערוץ 7, 15 ביולי 2014 103FM, ‏מנכ"ל מד"א: "גם אם מחבל היה שוחט את הבת שלי, הייתי מטפל בו", באתר מעריב אונליין, 15 באוקטובר 2015 קרולינה לנדסמן, הקוד האתי של יאיר לפיד, באתר הארץ, 16 באוקטובר 2015
לותר קולץ

לותר קולץ (בגרמנית: Lothar Collatz; ‏6 ביולי 1910 - 26 בספטמבר 1990) היה מתמטיקאי גרמני. נולד בארנסברג (אנ'), וסטפאליה. בשנת 1935 קיבל תואר דוקטור על עבודה שעסקה במשוואות דיפרנציאליות ליניאריות. בשנת 1937 הציג את השערת קולץ המפורסמת, שעודנה בלתי פתורה. על שמו נקראת גם נוסחת קולץ-וילנדט למטריצות חיוביות במשפט פרון-פרובניוס. בשנת 1943 מונה לפרופסור באוניברסיטה הטכנית של הנובר. בשנת 1952 עבר לאוניברסיטת המבורג, שם יסד את המכון למתמטיקה שימושית. מאמרו משנת 1957 (יחד עם אולריך סונוגוביץ) יסד את תורת הגרפים הספקטרלית. קולץ זכה לתוארי כבוד רבים מאוניברסיטאות ואגודות מתמטיות שונות ברחבי העולם. הוא נפטר בעת שהותו בכנס מתמטי בווארנה, בולגריה, ב-26 בספטמבר 1990. מדיה וקבצים בנושא לותר קולץ בוויקישיתוף לותר קולץ, באתר פרויקט הגנאלוגיה במתמטיקה לותר קולץ, באתר MacTutor (באנגלית) לותר קולץ, באתר dblp ערך זה הוא קצרמר בנושא מתמטיקה ובנושא אישים. אתם מוזמנים לתרום לוויקיפדיה ולהרחיב אותו.
בדידותם של המספרים הראשוניים (סרט)

בדידותם של המספרים הראשוניים (באיטלקית: La solitudine dei numeri primi) הוא סרט דרמה משנת 2010 המבוסס על ספר בעל שם זהה מאת הסופר פאולו ג'ורדנו, ומבוים על ידי סאווריו קוסטאנזו. הסרט הועמד לזכייה בפרס אריה הזהב בפסטיבל הסרטים של ונציה ה-67. שם הסרט מוסבר על ידי הטענה שמתיה ואליצ'ה דומים למספרים ראשוניים תאומים: שניהם בודדים, קרובים מאוד אחד לשני, אך תמיד מופרדים על ידי מספר זוגי. הסרט מתרחש באיטליה בשנים 1984, 1991, 2001 ו-2009, וקופץ הלוך ושוב בזמן. מתיה ואליצ'ה (ילדים בשנת 1984 ומתבגרים בשנת 1991) עברו בילדותם טראומות, כל אחד בנפרד, ומבודדים את עצמם מהאנשים הסובבים אותם. בילדותו של מתיה, אחותו התאומה בעלת הפיגור השכלי נעלמה כאשר הוא היה אמור להשגיח עליה. מתיה הוא אינטליגנט והופך למדען מצליח, אך לעיתים חותך את עצמו במודע. אליצ'ה עברה תאונת סקי בילדותה שגרמה לה לצליעה קבועה ולצלקת משמעותית בירך. בשנות העשרה שלה היא נפלה קורבן להתעללות מצד חברותיה לכיתה. מתיה ואליצ'ה נפגשים לראשונה בשנות התיכון ומתיידדים, אך הקשר מתנתק כשמתיה מוזמן לעבוד בגרמניה. שמונה שנים לאחר מכן אליצ'ה כותבת לו מכתב קצר מאוד בו היא מבקשת ממנו לשוב לאיטליה. הוא מגיב למכתב בחיוב והם שוב נפגשים. "בדידותם של המספרים הראשוניים", במסד הנתונים הקולנועיים IMDb (באנגלית) "בדידותם של המספרים הראשוניים", באתר נטפליקס "בדידותם של המספרים הראשוניים", באתר AllMovie (באנגלית) "בדידותם של המספרים הראשוניים", באתר Rotten Tomatoes (באנגלית) "בדידותם של המספרים הראשוניים", תסריט הסרט באתר Scripts.com (באנגלית) "בדידותם של המספרים הראשוניים", במסד הנתונים הקולנועיים KinoPoisk (ברוסית) ארונופסקי וקופולה מועמדים ל"אריה הזהב", באתר ynet, 29 ביולי 2010
אנציקלופדיית אוקספורד להיסטוריה ימית

אנציקלופדיית אוקספורד להיסטוריה ימית (באנגלית: Oxford Encyclopedia of Maritime History) היא אנציקלופדיה מקיפה בהוצאת אוניברסיטת אוקספורד, המופיעה במקביל במהדורה מודפסת ובמהדורה מקוונת ומוקדשת להיסטוריה הימית העולמית. הסדרה כוללת ארבעה כרכים המכילים למעלה מ-950 ערכים שנכתבו בידי יותר מ-400 עורכים בכ-50 מדינות. יצאה לאור בשנת 2007. האנציקלופדיה מתיימרת לכסות את כל ההיסטוריה של יורדי הים, למן בוני הספינות במצרים העתיקה ועד לצוללות הגרעיניות ומכליות הענק בימינו אנו. מכוסים בה שלל ההיבטים של ההיסטוריה הימית: בניית ספינות, ניווט ומכשור מדעי, אמנות וספרות ימית, ביוגרפיות של דמויות מרכזיות, מסחר ימי ומשפט ימי בינלאומי. בהצבת כל הפרטים בהקשר ההיסטורי הרחב שלהם, מראה האנציקלופדיה את ההשלכות של ההיסטוריה הימית על הכלכלה והתרבות העולמית, כמו גם על ההתפתחויות הצבאיות והפוליטיות. אתר הבית של האנציקלופדיה להיסטוריה ימית אנציקלופדיית אוקספורד להיסטוריה ימית, באתר OCLC (באנגלית) ערך זה הוא קצרמר בנושא היסטוריה ובנושא ימאות. אתם מוזמנים לתרום לוויקיפדיה ולהרחיב אותו.
לחם חיטה מלאה

לחם חיטה מלאה (נקרא גם לחם חיטה מלא), הוא כל לחם אשר הקמח היחיד ששימש להכנת בצקו הוא קמח חיטה מלא, כלומר קמח חיטה הכולל את כל ארבעת רכיבי דגן החיטה וללא כל תוספת של קמח לבן. בתקן הישראלי, לחם מלא מוגדר כלחם שבו שיעור הקמח המלא, מכלל מיני הקמחים, עומד על לפחות 80%. ארבעת רכיבי הגרעין המשמשים להכנת קמח חיטה מלאה נקראים נבט, אנדוספרם, מעטפת גרעין פנימית, ומעטפת גרעין חיצונית (המכונה לעיתים גם בשם "סובין"). יש להבדיל בין לחם חיטה מלאה לבין לחם דגנים מלאים, אשר הוכן מכמה דגנים מלאים נוספים, עם או ללא חיטה. בישראל לא קיימת אסדרה למונחים "חיטה מלאה", "דגן מלא", ו"קמח מלא", ולכן יצרנים שונים עשויים לתת הגדרות שונות למונחים אלה, אשר שונות מן ההגדרה הנפוצה בקרב בוטנאים ודיאטנים. כך למשל "חיטה מלאה" יכולה להיות עם סובין וללא סובין (כלומר עם או ללא המעטפת החיצונית), והסובין עצמו יכול להימכר על ידי היצרנים הן כתוסף מזון עצמאי והן כמספוא, זאת בהנחה והיצרן מגדיר "חיטה מלאה" כ"חיטה מגרעין מלא ללא מעטפת חיצונית". ללחם חיטה מלאה יש, באופן טבעי, צבע חום בהיר. ניתן להוסיף צבע מאכל קרמל לבצק של לחם העשוי מקמח לבן בלבד, כך שאפשר לטעות ולחשוב שמדובר במאפה דגנים מלאים. במדינות רבות, ובהן ישראל, פרקטיקה זו אינה מנוגדת לחוק, אך יש הרואים בה הטעיית צרכנים. לחם חיטה מלאה עדיף מכמה בחינות בריאותיות על לחם חיטה מעובדת (ובפרט על לחם חיטה לבנה, המכיל רק רכיב חיטה אחד - האנדוספרם). ההמלצה להחליף את הלחם הלבן בלחמים מקמח חיטה מלאה היא המלצה נפוצה בקרב דיאטנים ורופאים העוסקים בתזונה. לחם חיטה מלאה עשיר יותר למשל בסיבים תזונתיים בלתי-מסיסים הגורמים לשובע ואינם קלוריים כלל, היוצאים מן הגוף כביאתם. ולפיכך בנפח זהה, הוא בדרך כלל משמין פחות מלחם חיטה לבנה. כמו כן לחם חיטה מלאה עשיר יותר בנוגדי חמצון, חומצות אמינו, בפרט ליזין, מינרלים דוגמת מגנזיום, מנגן, זרחן וסלניום, וויטמינים דוגמת ניאצין, ויטמין B6, וויטמין E. מן הראשונים בתרבות המערבית שהמליצו על אכילה של דגנים מלאים במקום דגנים מעובדים היה הרופא הבריטי תומאס אליסון. גם הרמב"ם שהיה רופא במקצועו, שילב הנחיה זו במסגרת המלצות התזונה שלו ביד החזקה ”ויש מאכלות שהם רעים ואינן כמו אלו...והסולת שנפו אותה כל צרכה עד שלא נשארה בה ריח מורסן וכו' אין ראוי להרבות מאכלות אלו ואדם שהוא חכם וכו' ולא יאכל מן הנזכרים כלום אלא אם נצרך להם לרפואה”. לחם גרהם Health Canada - Whole grains, get the facts Wheat bread beats white in sales, and it's no big wonder Whole Truth Lacking on Whole Grains באתר חדשות ABC https://www.health.gov.il/Subjects/FoodAndNutrition/Nutrition/Adequate_nutrition/Pages/whole_wheat_bread.aspx כלומר חלקים הסמוכים לקליפת הגרעין. הדס יריב (M.Sc, MBA), טכנולוגית מזון ומוסמכת בתזונה, 22.1.2014, "בריא לדעת"; "מדף הלחם – כל ההסברים על מגוון סוגי הלחמים". ראו שם לשון הקטע: "מה ההבדל בין קמח לבן, קמח אחיד (כהה) וקמח מלא?: קמח כהה (אחיד) נטחן משכבת האנדוספרם, השכבה העמילנית העיקרית של גרעין החיטה, וכן מחלקים של גרעין החיטה הסמוכים לקליפת הגרעין. קמח זה מכיל כמויות קטנות יותר של סיבים תזונתיים ושאר רכיבים תזונתיים בהשוואה לקמח מלא". משרד הבריאות, שירותי בריאות הציבור, המחלקה לתזונה; ד"ר זיוה שטל - "נייר עמדה מפורט - היתרונות התזונתיים ללחם מקמח מלא" ליה שומרון פינדר, יועצת קולינרית, ‏שלא יעבדו עליכם: כך תדעו מה לא לאכול, באתר ‏מאקו‏, 18 באוקטובר 2012 משנה תורה לרמב"ם, ספר המדע, הלכות דעות, פרק ד', הלכה י'.
טבלן בינוני

טבלן בינוני (שם מדעי: Podiceps nigricollis) הוא מין של עוף מים ממשפחת הטבלניים. משמעות שמו הלטיני היא "בעל רגליים אחוריות שחור-צוואר". אורכו כ-28 עד 34 ס"מ, מוטת כנפיו היא כ-56 עד 60 ס"מ ומשקלו כ-260 עד 400 גרם. בעונת הרבייה, בקיץ, הוא צבעוני למדי: ראש, צוואר, חזה וגב שחורים; צדי הגוף בגוונים של אדום-חום עד ערמוני-צהבהב ובטן לבנה; הראש מקושט משני צדיו בציצת נוצות בגוון צהוב-אוקר, המשתרעת מקצה כל עין עד לאחורי כיסוי האוזן. בחורף מראהו אפרורי למדי: נוצותיו בעיקר לבנות, ועל ראשו יש "כיפה" שחורה. הטבלן הבינוני ניזון בעיקר מדגים, אך גם מפגיות ומסרטנאים. הוא מעדיף בדרך כלל להימלט מסכנה על ידי צלילה למים ולא על ידי תעופה, למרות שהוא יכול להמריא מהמים בקלות. הטבלן מקנן על גדות מקווי מים, מכיוון שרגליו ממוקמות באחורי גופו והוא אינו הולך טוב. הנקבה מחזרת אחרי הזכר על ידי השמעת קריאות. הנקבה מטילה שתי ביצים, והאפרוחים המפוספסים נישאים לעיתים על גב ההורה. מעופף בטפיחות כנף מהירות. במעוף נגלה פס לבן על אברות האמה ואברות היד הפנימיות. כשמדובר בלבוש חורף, הטבלן הבינוני דומה מאוד לטבלן לבן-לחיים. אבל אצל הטבלן לבן-הלחיים הכתם הכהה אינו מגיע ללחי והשיא של הכיפה נמצא באחורי הראש. פרט נוסף, שיש להביא בחשבון, הוא, שטבלן לבן-לחיים נדיר ביותר בארץ, עם תצפיות ספורות בלבד. מוכרים שלושה תת-מינים של טבלן בינוני: 1. P. n. californicus - נפוץ בצפון אמריקה. 2. P .n .gurneyi - מצוי בדרום יבשת אפריקה. 3. P .n. nigricollis - מצוי באירואסיה ובישראל. לטבלן הבינוני תפוצה רחבה מאוד. למעשה, הוא נמצא בכל היבשות חוץ מאוסטרליה ואנטארקטיקה. הוא מצוי באירופה, מרכז אסיה, אפריקה הדרומית וארצות הברית. תת-המין הצפון-אמריקני נודד בחורף, בדרך כלל אל אזור חוף האוקיינוס הפסיפי. הטבלנים מהאוכלוסייה האירופאית שמצויים באזורים ממוזגים יותר נודדים גם הם בחורף, אל אזור הים התיכון. האוכלוסייה הדרום-אפריקאית יציבה. בישראל הטבלן הבינוני הוא חורף וחולף מצוי למדי. נצפה בעיקר במאגרים במרכז הארץ ןצפונה. בעבר נצפו גם קינונים בצפון הארץ. בין השנים 1970 - 1990 חלה ירידה משמעותית בגודל האוכלוסייה, בעיקר כתוצאה משינויים בבתי גידול טבעיים. עם זאת, הטבלן הבינוני התגלה כמין שיודע להתמודד עם שינויים, ואפילו לנצל אותם לטובתו. כיום (2024) האוכלוסייה יציבה למדי ומצב השימור מוגדר ללא חשש. עם זאת, יש צפי לשינויים כתוצאה מהתהליכים הדינמיים בבתי הגידול. לדוגמה: ייבוש מקווי מים ומאגרים, הפרעות בשטחי הקינון ועוד. מדיה וקבצים בנושא טבלן בינוני בוויקישיתוף טבלן בינוני, באתר ITIS (באנגלית) טבלן בינוני, באתר NCBI (באנגלית) טבלן בינוני, באתר האנציקלופדיה של החיים (באנגלית) טבלן בינוני, באתר Internet Bird Collection (באנגלית) טבלן בינוני, באתר GBIF (באנגלית) טבלן בינוני באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
בדידותם של המספרים הראשוניים

בדידותם של המספרים הראשוניים (באיטלקית: La solitudine dei numeri primi) הוא רומן ביכורים מאת פאולו ג'ורדנו. הרומן פורסם בשנת 2008 באיטלקית. הספר זיכה את ג'ורדנו בפרס קמפיאלו ובפרס סטרגה בשנת 2008. בשנת 2010 התפרסמה גרסה קולנועית של הרומן עם שינויים מסוימים בבימויו של סאווריו קוסטאנזו. הרומן מתאר את תקופת הילדות והחיים הבוגרים של הילד מתיה והילדה אליצ'ה. שניהם נחשפו למצבים טראומטיים (שונים) כשהיו בני 8. אליצ'ה נושאת צלקות פיזיות של תאונת סקי מחרידה שבה כמעט נהרגה. מתיה נושא צלקות רגשיות בשל אובדן אחותו התאומה, בעלת פיגור שכלי, לאחר שנטש אותה לבדה בפארק כדי להשתתף במסיבת יום הולדת של חבר. טראומות אלו מתבטאות מאוחר יותר בחייהם כאשר אליצ'ה הופכת לאנורקסית, ומתיה חותך את עצמו. בבית הספר שניהם אאוטסיידרים, דומים מאוד למספרים ראשוניים בכך שהמספרים הראשוניים הם אאוטסיידרים מיתר המספרים. אליצ'ה ומתיה הבודדים מתיידדים אחד עם השני ויוצרים מערכת יחסים מיוחדת - קרובה מאוד, אך לעולם לא רומנטית. מערכת היחסים ביניהם מושווית למספרים ראשוניים תאומים: תמיד ביחד, אך לעולם לא נוגעים האחד בשני. כשמתיה, המתמטיקאי המחונן, זוכה במלגה מכובדת באוניברסיטה בגרמניה הרחוקה נדמה שמערכת היחסים ביניהם מוצתה. כעבור מספר שנים, כאשר אליצ'ה רואה אישה שעשויה להיות אחותו האובדת של מתיה, השניים שבים ומתאחדים. למרות אהבתם הברורה האחד לשני, הם אינם מסוגלים להביע את רגשותיהם. הספר "בדידותם של המספרים הראשוניים" באתר סימניה ליאת אלקיים, "בדידותם של המספרים הראשוניים" מאת פאולו ג'ורדנו | עת בדידותי נגעה בבדידותך, באתר הארץ, 18 במאי 2010 לירז אקסלרד, טעות במספר, באתר ynet, 26 במאי 2010 נמרוד דביר, מספרים אהבה: על בדידותם של המספרים הראשוניים, באתר nrg, באתר Nrg, ‏16 ביוני 2010 בדידותם של המספרים הראשוניים, באתר OCLC (באנגלית) פרס קמפיאלו 2008 (באיטלקית) רשימת זוכי פרס סטרגה (באיטלקית)
אנציקלופדיית ייווא ליהודי מזרח אירופה

אנציקלופדיית ייווא ליהודי מזרח אירופה (באנגלית: The YIVO Encyclopedia of Jews in Eastern Europe; ביידיש: ייִוואָ-ענציקלאָפּעדיע פֿון די יִידן אין מיזרח-אייראָפּע) היא אנציקלופדיה העוסקת בתולדות יהדות מזרח אירופה ותרבותה. האנציקלופדיה הוכנה על ידי מכון ייִוואָ (מבוטא: "ייִווֹ"; ראשי תיבות ביידיש: ייִדישער װיסנשאַפֿטלעכער אינסטיטוט, 'המכון המדעי היהודי'; ובאנגלית: YIVO), או בשמו כיום: "המכון למחקר יהודי" (באנגלית: Institute for Jewish Research), ויצאה לאור בשנת 2008 בהוצאת אוניברסיטת ייל. האנציקלופדיה במהדורתה המודפסת משתרעת על 2,400 עמודים, המכילים יותר מ-1,800 ערכים שנכתבו על ידי 450 כותבים; בתוך הערכים משולבים יותר מ-1,000 איורים ו-55 מפות. עורכי האנציקלופדיה חתומים בשמותיהם על הערכים. בין העורכים: דוד אסף, עמנואל אטקס, זאב גריס, אבנר הולצמן, דב לוין, מרק סלובין, שאול שטמפפר, חוה טורניאנסקי, לאון וולוביץ' ומרדכי זלקין. הגרסה המקוונת של האנציקלופדיה הושקה ב-10 ביוני 2010 והיא זמינה בחינם. The YIVO Encyclopedia of Jews in Eastern Europe, ed. Gershon D. Hundert, New Haven: Yale University Press, 2008. ISBN 978-0-300-11903-9 אתר האינטרנט הרשמי של אנציקלופדיית ייווא ליהודי מזרח אירופה (באנגלית) אנציקלופדיית ייווא ליהודי מזרח אירופה, באתר OCLC (באנגלית)
שטרסברג

שטרסברג, סטרסברג או: שטרזברג, הוא שם משפחה שייתכן ונובע משמו של היישוב הצרפתי, שטרסבורג. מקור השם "שטרסבורג" מאלמאנית ופירושו "מבצר על צומת דרכים" (שטראסה=דרך; בורג=מבצר), על שמו של המחנה הצבאי שהוקם על ידי הרומאים במאה ה-1 ועל שמן של דרכי המסחר שעברו בה, והם מהחשובים באירופה. האם התכוונתם ל... טובה שטרסברג-כהן – משפטנית ישראלית, שופטת בית המשפט העליון ונציבת תלונות הציבור על שופטים יוסף יהודה שטרזברג – דיין בקוסוב ובירושלים לי סטרסברג – במאי, שחקן ומפיק יהודי-אמריקאי סוזן סטרסברג – שחקנית אמריקאית שרה שטרסברג-דיין – מחזאית, חוקרת ומרצה לפילוסופיה ולמחשבת ישראל
וב

וב (באנגלית: Webb) הוא שם משפחה. האם התכוונתם ל... אישים ביאטריס וב (1858–1943) – הייתה כלכלנית סוציאליסטית ורפורמטורית בריטית, רעיית סידני וב ג'ון וב (1611–1672) – היה אדריכל אנגלי ג'יימס וב (1906–1992) – היה המנהל השני של נאס"א, על שמו קרוי טלסקופ החלל ג'יימס וב דני וב (שחקן) (יליד 1958) – שחקן אנגלי הווארד וב (יליד 1971) – שופט כדורגל אנגלי לשעבר לוסי הייז (לוסי ור וב הייז; 1831–1889) – הייתה אשת נשיא ארצות הברית רתרפורד הייז מרק וב (אנ') (יליד 1974) – במאי אמריקאי מרשל וב (יליד 1961) – לוטננט גנרל בדימוס בחיל האוויר של ארצות הברית סידני וב (הבארון פספילד הראשון; 1859–1947) – היה סוציאליסט, כלכלן ורפורמטור בריטי, בעלה של ביאטריס וב קליפטון וב (1889–1966) – היה שחקן קולנוע, רקדן וזמר אמריקאי רוברט וב (יליד 1972) – קומיקאי, שחקן וכותב אנגלי קרחונים קרחון וב (ג'ורג'יה הדרומית) – קרחון ברכס אלארדייס שבאי ג'ורג'יה הדרומית, קרוי על שם החוקר אדגר קלייב וב נווה וב – מקפא קרחוני (נווה) באזור חוף פנל של ארץ ויקטוריה שבאנטארקטיקה, קרוי על שם דקסטר וב, איש יחסי הציבור של משלחת החקר הצפונית קרחון וב (ארץ ויקטוריה) – קרחון הממוקם בארץ ויקטוריה שבאנטארקטיקה, קרוי על שם החוקר פי. אנ. וב אחר טלסקופ החלל ג'יימס וב – טלסקופ חלל אמריקאי הקרוי על שם ג'יימס וב, המנהל השני של נאס"א Web – קיצור של World Wide Web וב 2.0 – מונח המגדיר דור שני של שירותים ב-World Wide Web לרשימה נרחבת של אנשים שזה שם משפחתם, ראו Webb (surname) בוויקיפדיה באנגלית. בטריטוריה הבריטית "איי ג'ורג'יה הדרומית ואיי סנדוויץ' הדרומיים", בקרבת אמריקה הדרומית ואנטארקטיקה.
רוש (פירושונים)

האם התכוונתם ל... רוש – צמח ממשפחת הסוככיים הופמן לה רוש – חברת תרופות שווייצרית אישים: רוכוס הקדוש – נקרא לעיתים רוש הקדוש (עקב תעתוק שגוי לפי הצרפתית), פטרון חולי המגפות ז'אן רוש – יוצר סרטים ואנתרופולוג צרפת ג'יימס רוש – פוליטיקאי אמריקאי קווין רוש – אדריכל אמריקאי-אירי שרלוטה רוש – שחקנית וסופרת אנגליה ראש (פירושונים) רוס
ללא חשש

מצב השימור ללא חשש (באנגלית: Least concern, בראשי תיבות: LC) הוא מצב השימור הקל ביותר ברשימה האדומה של IUCN המתאר את המינים שאינם עומדים בפני הכחדה ממשית. מינים אלה אינם מצריכים כמעט שימור, למעט אלה העלולים לרדת עד המצב הבא של "קרבה לסיכון". הקטגוריה אינה כוללת מינים שהם רבים במספרם בטבע אבל לא נבדק מספיק שהמין עצמו לא בסכנה בכלל, או שהמין לא עלול להיפגע בעתיד. הבדיקה של מצב שימור זה מצריכה שיהיו 20% בלבד לסיכון הכחדה של כלל האוכלוסייה בטבע. סיכון נוסף יוריד את המין למצב "קרוב לסיכון". לקבוצה זו משתייכים מינים רבים, הכוללת חיות הנפוצות בטבע בכמויות כמו עכברים, דרורים וחגבי הארבה וכן האדם עצמו. היא כוללת גם את החיות הנמצאות סביבו בערים (רק חיות בר שלא בויתו), חיות המתרבות בכמויות מספיקות או עם תחומי אוכלוסייה גדולים וגם חיות שנעשו מאמצים להציל אותם מסכנת הכחדה גדולה - למשל הלווייתן גדול-הסנפיר שניצל מסכנת הכחדה. חלק מאוכלוסיות החיות עדיין נחשבות פגיעות, אף על פי שהן מוגדרות במצב זה. אוכלוסיית הזאבים בפארקים באמריקה, ספגה מכה עקב פגיעה מציד, הרעלה וכהגנה מצד חקלאים המגנים על עדריהם. בפארק ילוסטון הושמדו כל הזאבים עד לשנת 1995, אז הם הוחזרו לפארק והחלו להתאושש. עד היום הזאבים הם בעלי חיים מוגנים בחוקה האמריקאית, אף על פי שרבים חיים גם ברחבי אירופה ואסיה והם רחוקים מלהיכחד. בעלי חיים בסכנת הכחדה קרוב לסיכון שמורת טבע מדיה וקבצים בנושא ללא חשש בוויקישיתוף
קרוב לסיכון

מצב השימור של מין קרוב לסיכון (באנגלית: Near Threatened" NT") הוא מצב שימור הנחשב לאחד ממצבי "סיכון נמוך" (Lower risk) ברשימה האדומה של IUCN, אך קרוב יותר לסכנת הכחדה מאשר מצב ללא חשש. המצב מתאר מינים שאינם בסכנה ואינם באוכלוסייה מתמעטת בצורה דרסטית, אך עלולים להיפגע בעתיד הקרוב. הסיבות להפיכה למאוימים בעתיד הם אותם סיבות של בעלי חיים בסכנת הכחדה, אך ללא סיכון ממשי. הידלדלות האוכלוסייה אינה מורגשת אך כן נוכחת. למשל היגואר איננו בסכנה בטבע וישנם מספיק יגוארים בשביל לשמור על הקיום ללא סיכון רציני, אך הוא נפגע מכריתת יערות הגשם, הפוגעת בקיומו וכן האוכלוסיות אינן רציפות. בעתיד סביר להניח שהיגואר יהפוך לחיה בסכנת הכחדה. לעיתים יצורים בקרבה לסיכון יכולים לעבור למצב נוסף: "תלוי שימור" (CD) - במצב זה המין נמצא בתוכנית שימור הפועלת להשיבו למצב "ללא חשש" וצריך לבדוק האם התוכנית מצליחה או לא תוך 5 שנים מהתחלתה. יגואר ננדו מצוי אייל הפאמפאס זיקונית ננסית לילית מנוקדת קוליברי הדבורה ביזון אמריקאי נתון כיום בסכנה מצד סחף גנטי והידלדלות האוכלוסייה הקטנה עקב התרבות עם עדרי בקר שנמצאים בקרבה אליהם. זאב הרעמה נמצא בקרבה לסיכון מצד אובדן מקומות החיות שלו לטובת החקלאות. הוא נפגע גם מבידוד האוכלוסייה שלו. מדיה וקבצים בנושא קרוב לסיכון בוויקישיתוף
תלוי שימור

מצב השימור של מין תלוי שימור (באנגלית: Conservation Dependent" CD") הוא מצב שימור הנחשב לאחד ממצבי "סיכון נמוך" (Lower risk), הנמצא באמצע בין מצב ללא חשש לבין מצב קרוב לסיכון. המצב מתאר מינים שאינם בסכנה ואינם באוכלוסייה מתמעטת בצורה דרסטית והם עלולים להפגע בעתיד הקרוב, אך מוכנת עבורם תוכנית הצלה שתעלה אותם למצב "ללא חשש". למינים אלה ישנה תוכנית גידול או הצלה שתוכל לשמר אותם בטבע ולהחזיר אותם לאולוסייה גדולה. אם לאחר 5 שנים מהתחלת התוכנית או הגידול האוכלוסיות לא גדלות כמו שצריך, המין יעבור לדרגה קרובה יותר לסכנת הכחדה. בקבוצה זו מעט מאוד מינים ביחס לשאר מצבי השימור. כיום ישנם רק 209 מיני צמחים ו-29 מיני בעלי חיים במצב זה. לא תמיד ההבדל בין מין שמצוי במצב זה למצב "ללא חשש" בולטים וחלקם מוכללים ברשימה האדומה של IUCN כיצורים ללא חשש. צב אראו קיימן שחור תנין מורלט עטלף Miniopterus schreibersii (אנ') דג Mistichthys luzonensis (אנ') מדיה וקבצים בנושא תלוי שימור בוויקישיתוף
מינים שנכחדו בטבע

מין שנכחד בטבע (מצב שימור EW; ראשי תיבות של "Extinct in the Wild") הוא מין (או תת-מין) של אורגניזם שהיה מצוי בטבע ועקב פגיעה בו או באזור חיותו נכחד מהטבע ונשארו מספר פריטים מעטים בשבי. פרטים אלה נחשבים למין שכלה מן העולם באיטיות, אלא אם כן ישוחרר גרעין מספיק גדול לטבע. מונח זה שונה מבעלי חיים מבויתים, שחלקם גם נכחדו בטבע (למשל שור הבר, אביהם של הפרות המודרניות). החיות המבויתות השתנו לגמרי ממצבם הטבעי כדי לחיות עם האדם, לעומת חיות בר שנכחדו בטבע, שאינן קרובות לאדם וחיות יחד איתו, אלא רק בגני חיות ופארקים ואינן קיימות בטבע. יצורים שנכחדו בטבע יכולים לעיתים להיכחד לחלוטין (מינים שנכחדו) אם אינם מספיק יציבים או מותאמים לשבי. כך קרה לג'ורג' הבודד – צב הגלאפגוס האחרון מתת-המין צב פינטה ענק (Chelonoidis nigra abingdonii). הוא חי בשבי עד להכחדת תת-המין. אותו דבר היה עם היונה הנודדת. עם זאת לעיתים מינים נכחדים בטבע, אך הופכים לנפוצים כחיות בשבי, למשל הדג Ameca splendens, שנכחד בטבע כמעט לחלוטין מנהרות מקסיקו, אך הפך לדג נוי נפוץ. דוגמאות למינים שנכחדו בטבע המסווגים ברשימה האדומה של IUCN: טורומירו (Sophora toromiro) אריה ברברי (Panthera leo leo) מיטו אלגואס (Mitu mitu) צב רך שחור (Nilssonia nigricans) רלית גואם (Gallirallus owstoni) עורב הוואי (Corvus hawaiiensis) אייל דוד (Elaphurus davidianus) יונת סוקורו (Zenaida graysoni) קרפדת ויומינג (Anaxyrus baxteri) מקאו ספיקס (Cyanopsitta spixii) סטנודוס לאוכיכטיס (Stenodus leucichthys) חדקן יאנגצה (Acipenser dabryanus) ערך מורחב – השבת בעלי חיים לטבע תהליך ההשבה לטבע של בעלי חיים שנעלמו מן הטבע הוא תהליך מורכב וממושך, מכיוון שתנאי השטח הטבעי תמיד קשים יותר מהתנאים המבוקרים בשבי. בעלי חיים הגדלים בשבי עוברים לעיתים גם תהליך של החתמה על בני האדם ויש למצוא לכך פתרונות יצירתיים כדי למנוע תופעה זו ולכן תהליך גידולם בשבי חייב להיות מושכל ונבון. מינים שנכחדו מינים בסכנת הכחדה הכחדה מצב שימור מדיה וקבצים בנושא מינים שנכחדו בטבע בוויקישיתוף